CELEX: 31994R2350
Language: el
Date: 1994-09-29 00:00:00
Title: ΚΑΝΟΝΙΣΜΟΣ (ΕΚ) αριθ. 2350/94 ΤΗΣ ΕΠΙΤΡΟΠΗΣ της 29ης Σεπτεμβρίου 1994 για την τροποποίηση του κανονισμού (ΕΚ) αριθ. 3190/93 περί ορισμού του ομοιόμορφου συντελεστή μειώσεως για τον καθορισμό της ποσότητας μπανανών που πρέπει να κατανέμεται σε κάθε επιχειρηματία των κατηγοριών Α και Β στο πλαίσιο της δασμολογικής ποσοστώσεως για το έτος 1994

Avis juridique important

|

31994R2350

ΚΑΝΟΝΙΣΜΟΣ (ΕΚ) αριθ. 2350/94 ΤΗΣ ΕΠΙΤΡΟΠΗΣ της 29ης Σεπτεμβρίου 1994 για την τροποποίηση του κανονισμού (ΕΚ) αριθ. 3190/93 περί ορισμού του ομοιόμορφου συντελεστή μειώσεως για τον καθορισμό της ποσότητας μπανανών που πρέπει να κατανέμεται σε κάθε επιχειρηματία των κατηγοριών Α και Β στο πλαίσιο της δασμολογικής ποσοστώσεως για το έτος 1994  

Επίσημη Εφημερίδα αριθ. L 254 της 30/09/1994 σ. 0059 - 0059

ΚΑΝΟΝΙΣΜΟΣ (ΕΚ) αριθ. 2350/94 ΤΗΣ ΕΠΙΤΡΟΠΗΣ της 29ης Σεπτεμβρίου 1994 για την τροποποίηση του κανονισμού (ΕΚ) αριθ. 3190/93 περί ορισμού του ομοιόμορφου συντελεστή μειώσεως για τον καθορισμό της ποσότητας μπανανών που πρέπει να κατανέμεται σε κάθε  επιχειρηματία των κατηγοριών Α και Β στο πλαίσιο της δασμολογικής ποσοστώσεως για το έτος 1994Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως της αγοράς στον τομέα της μπανάνας (1), όπως τροποποιήθηκε από τον κανονισμό (ΕΚ) αριθ. 3518/93 της Επιτροπής (2), και ιδίως το άρθρο 20,  Εκτιμώντας:  ότι, στον κανονισμό (ΕΚ) αριθ. 3190/93 της Επιτροπής (3), όπως τροποποιήθηκε από τον κανονισμό (ΕΚ) αριθ. 1258/94 (4), σε εφαρμογή του άρθρου 6 του κανονισμού (ΕΟΚ) αριθ. 1442/93 της Επιτροπής (5), όπως τροποποιήθηκε τελευταία από τον κανονισμό (ΕΚ)  αριθ. 1299/94 (6), και για να τηρηθεί η ποσότητα της δασμολογικής ποσοστώσεως των 2 000 000 τόνων, που αρχικά είχε προκηρυχθεί για το 1994, έχει καθορισθεί για καθεμία από τις κατηγορίες επιχειρηματιών ο ομοιόμορφος συντελεστής μειώσεως που θα  εφαρμοσθεί στην ποσοτική αναφορά κάθε επιχειρηματία για να καθορισθεί η ποσότητα που θα κατανεμηθεί στον τελευταίο για το 1994- ότι η δασμολογική ποσόστωση για το 1994 ανέρχεται σε 2 118 000 τόνους- ότι πρέπει, συνεπώς, να τροποποιηθούν οι συντελεστές που έχουν καθορισθεί από τον κανονισμό (ΕΟΚ) αριθ. 3190/93- ότι πρέπει να προβλεφθεί η άμεση εφαρμογή των διατάξεων του παρόντος κανονισμού προκειμένου να μπορέσουν οι επιχειρηματίες να επωφεληθούν από τις διατάξεις αυτές το ταχύτερο δυνατόν- ότι η Επιτροπή Διαχείρισης Μπανανών δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Οι συντελεστές που περιλαμβάνονται στο άρθρο 1 πρώτη και δεύτερη περίπτωση του κανονισμού (ΕΚ) αριθ. 3190/93, αντικαθίστανται ως εξής:  - για κάθε επιχειρηματία της κατηγορίας Α: 0,538769,  - για κάθε επιχειρηματία της κατηγορίας Β: 0,455599.   Άρθρο 2  Τα κράτη μέλη ανακοινώνουν το ταχύτερο δυνατόν σε κάθε επιχειρηματία, ο οποίος έχει καταχωρηθεί στις αρμόδιες αρχές, τη διορθωμένη ποσότητα αναφοράς με εφαρμογή του συντελεστή που καθορίζεται στο άρθρο 1.   Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Σεπτεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 47 της 25. 2. 1993, σ. 1.  (2) ΕΕ αριθ. L 320 της 22. 12. 1993, σ. 15.  (3) ΕΕ αριθ. L 285 της 20. 11. 1993, σ. 28.  (4) ΕΕ αριθ. L 137 της 1. 6. 1994, σ. 53.  (5) ΕΕ αριθ. L 142 της 12. 6. 1993, σ. 6.  (6) ΕΕ αριθ. L 141 της 4. 6. 1994, σ. 38.